รัฐบาลไทย-ข่าวทำเนียบรัฐบาล-พม. จับมือบริษัท บางจาก คอร์ปอเรชั่น จำกัด (มหาชน) และบริษัท ไมโครออยล์แอนด์รีเทล จำกัด ลงนาม MOU นำนวัตกรรมตู้เติมน้ำมันระบบดิจิทัล ช่วยเสริมสร้างสวัสดิการให้ อพม. ในพื้นที่ห่างไก
วันศุกร์ที่ 3 ธันวาคม 2564
พม. จับมือบริษัท บางจาก คอร์ปอเรชั่น จํากัด (มหาชน) และบริษัท ไมโครออยล์แอนด์รีเทล จํากัด ลงนาม MOU นํานวัตกรรมตู้เติมน้ํามันระบบดิจิทัล ช่วยเสริมสร้างสวัสดิการให้ อพม. ในพื้นที่ห่างไก
พม. จับมือบริษัท บางจาก คอร์ปอเรชั่น จํากัด (มหาชน) และบริษัท ไมโครออยล์แอนด์รีเทล จํากัด ลงนาม MOU นํานวัตกรรมตู้เติมน้ํามันระบบดิจิทัล ช่วยเสริมสร้างสวัสดิการให้ อพม. ในพื้นที่ห่างไกล
เมื่อวันที่ 2 ธ.ค. 64 เวลา 13.45 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนายชัยวัฒน์ โควาวิสาสารัช ประธานเจ้าหน้าที่บริหารและกรรมการผู้จัดการใหญ่ บริษัท บางจาก คอร์ปอเรชั่น จํากัด (มหาชน) ร่วมเป็นประธานและสักขีพยานในพิธีลงนามบันทึกข้อตกลง (MOU) ความร่วมมือว่าด้วยการเสริมสร้างสวัสดิการให้กับอาสาสมัครพัฒนาสังคมและความมั่นคงของมนุษย์ (อพม.) ระหว่างกรมพัฒนาสังคมและสวัสดิการ กับบริษัท บางจาก คอร์ปอเรชั่น จํากัด (มหาชน) และบริษัท ไมโครออยล์แอนด์รีเทล จํากัด โดยมี นายอนุกูล ปีดแก้ว อธิบดีกรมพัฒนาสังคมและสวัสดิการ นายวิบูลย์ วงสกุล รองกรรมการผู้จัดการใหญ่ บริษัท บางจาก คอร์ปอเรชั่น จํากัด (มหาชน) และนายสกล สัจวเดว กรรมการผู้จัดการ บริษัท ไมโครออยล์แอนด์รีเทล จํากัด ร่วมลงนาม ณ ห้องประชุมใบไม้ บริษัท บางจาก คอร์ปอเรชั่น จํากัด (มหาชน)
นางพัชรี กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) มีนโยบายส่งเสริมสวัสดิการให้กับ อพม. ด้วยการเข้าร่วมโครงการ “นวัตกรรมตู้น้ํามันชุมชนเพื่อความยั่งยืน” ภายใต้ความร่วมมือกับบริษัท บางจาก คอร์ปอเรชั่น จํากัด (มหาชน) และบริษัท ไมโครออยล์แอนด์รีเทล จํากัด ซึ่งได้ดําเนินการร่วมกับสํานักงานพัฒนาสังคมและความมั่นคงของมนุษย์ 5 จังหวัดในพื้นที่เป้าหมาย ได้แก่ จังหวัดพิษณุโลก นครปฐม ราชบุรี สมุทรสาคร และสุพรรณบุรี เพื่อประชาสัมพันธ์ให้ อพม. ที่มีความสนใจสมัครเข้าร่วมโครงการฯ จัดหาพื้นที่ที่เหมาะสมในการติดตั้งตู้เติมน้ํามันระบบดิจิทัล (ตู้กระทิง) 1,000 แห่งทั่วประเทศ ภายในปี 2565 เป็นการนํานวัตกรรมเข้าสู่ชุมชนที่ห่างไกลสถานีบริการน้ํามัน ทําให้ชุมชนสามารถเข้าถึงน้ํามันที่มีคุณภาพ และเป็นมิตรต่อสิ่งแวดล้อม รวมถึงเทคโนโลยีอื่นๆ เช่น การเติมเงินมือถือ และการจ่ายบิลค่าน้ํา - ไฟฟ้า เป็นต้น โดย อพม. ที่เข้าร่วมโครงการนี้จะได้รับสวัสดิการเป็นส่วนแบ่งรายได้และสิทธิพิเศษจากการเติมน้ํามันด้วยตู้เติมน้ํามันระบบดิจิทัลตามบันทึกข้อตกลงความร่วมมือดังกล่าว
นางพัชรี กล่าวเพิ่มเติมว่า บันทึกข้อตกลงความร่วมมือครั้งนี้ นับเป็นการเสริมสร้างสวัสดิการให้กับ อพม. ที่มีผลการปฏิบัติงานดีเด่น จากการทุ่มเทกําลังกาย กําลังใจ มีความประพฤติดี และเสียสละเพื่อสังคม ร่วมกันสร้างเศรษฐกิจหมุนเวียนในชุมชน ทั้งนี้ กระทรวง พม. ขอขอบคุณ บริษัท บางจาก คอร์ปอเรชั่น จํากัด (มหาชน) และบริษัท ไมโครออยล์แอนด์รีเทล จํากัด ที่เข้ามาร่วมมือกันเสริมสร้างสวัสดิการให้กับ อพม. ซึ่งความร่วมมือครั้งนี้ จะส่งผลดีต่อชุมชนที่ก่อให้เกิดเศรษฐกิจหมุนเวียนอย่างยั่งยืนในชุมชนพื้นที่ห่างไกล ตามเจตนารมณ์ของทั้งสามฝ่ายต่อไป
นายชัยวัฒน์ โควาวิสารัช กล่าวว่า ในฐานะผู้นําการเปลี่ยนผ่านด้านพลังงานที่มุ่งเน้นพัฒนานวัตกรรมสีเขียว เพื่อสังคมและสิ่งแวดล้อม บางจากฯ รู้สึกยินดีเป็นอย่างยิ่งที่ตู้เติมน้ํามันอัจฉริยะระบบดิจิทัล “ตู้กระทิง” จะได้มีบทบาทสําคัญในการเสริมสร้างความมั่นคงทางด้านพลังงานให้กับประเทศ ช่วยส่งเสริมโอกาสในการเข้าถึงพลังงานที่มีคุณภาพและได้มาตรฐาน และต่อยอดขยายไปสู่บริการอื่น ๆ นอกเหนือจากบริการด้านน้ํามันในอนาคต เพื่อช่วยยกระดับคุณภาพชีวิตของผู้คนในท้องถิ่นได้อย่างรอบด้าน ซึ่งเป็นรากฐานสําคัญเพื่อการเจริญเติบโตของเศรษฐกิจระดับท้องถิ่น อีกทั้งยังเป็นการส่งเสริมสวัสดิการให้แก่ อพม. โดยอาศัยความก้าวหน้าของเทคโนโลยีดิจิทัลและการประสานความร่วมมืออันดีระหว่างภาครัฐและเอกชน
นายสกล สัจเดว กล่าวว่า บริษัทมีความยินดีที่ได้ร่วมกับบริษัท บางจากฯ และบริษัท โทเทิล แอ็คเซ็ส คอมมูนิเคชั่น พัฒนานวัตกรรมตู้น้ํามันอัจฉริยะและนําพานวัตกรรมนี้สู่ชุมชน เพื่ออํานวยความสะดวกให้ได้รับบริการที่ครอบคลุมความต้องการในชีวิตประจําวัน ไม่ว่าจะเป็นการเติมน้ํามันที่มีคุณภาพและการเติมเงินชําระบิลและบริการอีกมากมายได้ที่ตู้นี้ตลอด 24 ชม. และขอขอบคุณ กระทรวง พม. ที่ร่วมเล็งเห็นถึงคุณค่าของโครงการนี้ด้วยการนําตู้กระทิงไปติดตั้งและนําส่วนแบ่งรายได้มอบให้กับ อพม. เพื่อเป็นขวัญกําลังใจที่เสียสละเพื่อสังคมตลอดมา โดยทาง Micro OR จะมุ่งมั่นพัฒนานวัตกรรมดีๆ ออกมาเพื่อประโยชน์ของสังคมและส่งเสริมให้มีธุรกิจเริ่มต้นในชุมชน หรือ Micro Startup ในระดับชุมชนเพื่อความเข้มแข็งของชุมชนและเกิดเศรษฐกิจหมุนเวียนในชุมชนต่อไป